El Gran Teatre acollirà la XXV Biennal de pintura de Paterna fins a finals de gener
21/12/2016

# El Gran Teatre acollirà la XXV Biennal de pintura de Paterna fins a finals de gener

[![La Concejala de Cultura con los autores de las obras seleccionadas para el patrimonio artístico municipal](/images/noticias/2016/12/bienal.jpg)](/images/noticias/2016/12/bienal.jpg)

21.12.2016

La mostra arreplega un total de dotze obres pictòriques de diferents estils i gran qualitat artístiques realitzades per jóvens menors de 35 anys del panorama nacional

La Sala d'Exposicions del Gran Teatre Antonio Ferrandis acollirà fins al pròxim 20 de gener, les obres finalistes de les XXV Biennal de pintura de Paterna. La mostra arreplega un total de dotze obres pictòriques de diferents estils i gran qualitat artístiques realitzades per jóvens menors de 35 anys del panorama nacional.

L'alcalde de Paterna, Juan Antonio Sagredo ha volgut destacar la importància d'este certamen "que en esta edició complix mig segle de vida consolidant-se com una plataforma indiscutible per a donar a conéixer el gran nivell artístic dels creadors nacionals i descobrir nous talents". En eixe sentit l'alcalde ha volgut subratllar la qualitat de les obres presentades i "animar a tots els veïns i veïnes a disfrutar d'esta exposició pictòrica on trobaran una cuidada selecció de quadros de gran qualitat artística"

A més de l'exposició, les obres presentades per Alberto Sánchez Peñalver, Alejandra de la Torre Morejón de Girón i Alberto Beltrán Beltrán, han sigut les seleccionades per a formar part del patrimoni artístic municipal.

L'elecció va ser decidida per un jurat presidit per l'Alcalde de Paterna i la Regidora de Cultura Paqui Periche i format per diferents personalitats del món de l'art com Juan Bautista Perió, crític d'art i professor de la Universitat Politècnica de València, David Pérez, director de l'Àrea d'Activitats Culturals de la Universitat Politècnica de València i l'artista plàstic Arthur Heras.

Finalment, l'Alcalde hi ha assenyalat que "gracies a estes noves adquisicions s'enriquix el patrimoni cultural de tots els paterneres i paterners" alhora que ha assegurat que "l’Ajuntament continuarà apostant per este tipus certàmens que situen al nostre municipi com a cita indiscutible del calendari artístic del panorama cultural nacional”.